Jacobsen
Jacobsen on taani, saksa ja norra päritolu perekonnanimi. Patronüümina tähendab Jakobi poeg. 19. sajandi algul pandi pärisorjusest vabastamise käigus talupoegadele Pärnumaal Pärnu-Jaagupi kihelkonnas, Harjumaal Juuru kihelkonnas, Järvamaal Ambla kihelkonnas ja Läänemaal Karuse kihelkonnas neljal korral nimeks Jacobsen, mis normaliseeriti hiljem nimeks Jakobsen. Eestis pole 2023. aasta 1. jaanuari seisuga perekonnanime Jacobsen kandvate inimeste arv määratud (seda nime on vähem kui viiel mehel ja vähem kui viiel naisel).